9. H. Ledgardo uždavinys. 
Turime sveikųjų skaičių masyvą, kurio elementai surikiuoti nemažėjančiai. Funkcija daug randa, koks skaičius masyve sutinkamas daugiausia kartų. Jeigu keli skaičiai pakartoti vienodai kartų, tinka bet kuris.

function daug (a: array[m..n : integer] of integer): integer;
  var i,           { elemento indekso numeris }
      r,           { ir elemento reikšmė }
      k,           { kelintas vienodas }
      sk: integer; { vienodų skaičius }
begin
  r := a[m];
  sk := 1; k := 1;
  for i := m + 1 to n do
    if a[i] = a[i-1]
       then begin
              k := k + 1;
              if k > sk
                 then begin
                        r := a[i];
                        sk := k
                      end
            end
       else k := 1;
  daug := r
end;

Sprendimas natūralus, logiškas. Tačiau algoritmą galima patobulinti bei sutrumpinti. Šiek tiek jį pakeitus galima išmesti kintamąjį k ir vieną sąlyginį sakinį. Padarykite tai.